钦定古今图书集成/明伦汇编/氏族典/第386卷 > 李恽
## 钦定古今图书集成/明伦汇编/氏族典/第386卷 > 李恽

按《唐书蒋王恽传》：“恽始王郯，徙王蒋，拜安州都督。永
徽三年，徙梁州。上元中，迁箕州刺史，录事参军。张君
彻诬告恽反，诏使者按验，恽惶惧自杀。三子：炜、煌、休
道。炜初王汝南郡，恽薨，遂嗣王，为武后所害。神龙初，
以嫡孙绍宗为嗣蒋王。薨，子钦福嗣，为率更令，煌封
蔡国公。孙之芳，有令誉，安禄山奏为范阳司马。禄山”
反，自拔归京师，历工部侍郎、太子右庶子。广德初使
吐蕃，被留二岁乃得归，拜礼部尚书，改太子宾客。休
道子琚，神龙初封嗣赵王，开元中改王中山。